Diari Oficial de la Generalitat Valenciana


Sumari del DOGV 7668, del 30-11-2015 (2015/9706)

ACORD de 27 de novembre de 2015, del Consell, pel qual s'autoritza per a l'aprovació de l'expedient d'enriquiment injust 52/2015 i la imputació, a càrrec del Pressupost de la Generalitat de l'exercici 2015, de les obligacions contretes durant els exercicis 2012, 2013 i 2014 per la prestació de diferents serveis i subministraments als distints centres de gestió de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7668

Data del DOGV
:   30-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9706


Data del document
:   27-11-2015

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 27 de novembre de 2015, del Consell, pel qual s'autoritza per a l'aprovació de l'expedient d'enriquiment injust 52/2015 i la imputació, a càrrec del Pressupost de la Generalitat de l'exercici 2015, de les obligacions contretes durant els exercicis 2012, 2013 i 2014 per la prestació de diferents serveis i subministraments als distints centres de gestió de la Conselleria de Sanitat Universal i Salut Pública. [2015/9706]  
El Consell, en la reunió del dia 27 de novembre de 2015, va adoptar l'acord següent:  
  
En aplicació del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera de Sanitat Universal i Salut Pública resoldre, amb l'autorització prèvia del Consell, els expedients d'enriquiment injust tramitats per l'esmentada conselleria.  
De conformitat amb l'article 19.2 de l'esmentada Llei 1/2015, de 6 de febrer, de la Generalitat, la tramitació de l'expedient de referència està justificada per la necessitat d'atendre el compliment de les obligacions econòmiques de la Generalitat, en haver rebut satisfactòriament els centres de gestió de la conselleria esmentada els serveis i subministraments inclosos en l'expedient indicat.  
Per això, i proposta de la consellera de Sanitat Universal i Salut Pública, el Consell  
  
ACORDA  
  
Primer  
Autoritzar l'aprovació de l'expedient d'enriquiment injust 52/2015 per la titular de la Conselleria de Sanitat Universal i Salut Pública.  
  
  
Segon  
Autoritzar la imputació al pressupost ordinari de la conselleria esmentada de les obligacions que figuren en l'expedient citat, per import de 3.695.950,24 euros (IVA inclòs), contretes amb les empreses que, relacionades en l'expedient indicat, han prestat de conformitat els serveis i subministraments als centres de gestió de la conselleria durant els exercicis 2012, 2013 i 2014.  
  
València, 27 de novembre de 2015  
  
La consellera secretària,  
MÓNICA OLTRA JARQUE